Lav et referat af nedenstående tekst:

Tekst:
Cheftræner Lars Søndergaard tager torsdag den 6. oktober sin komplette trup med til Frederikshavn og giver mulighed for, at alle fodboldinteresserede kan få et indblik i, hvordan Superligaens nummer tre træner. Det skriver Kanal Frederikshavn. Udover at overvære træningen fra klokken 14.30-16.00, er der mulighed for at få autografer fra spillere og trænere. Med i AaB's superligatrup er Magnus Christensen, som har fået spilletid i de fleste kampe i denne sæson. Da han sidste år fik debut på det danske U19-landshold, blev der samtidig skrevet historie i Bangsbo Freja. Magnus Christensen blev dermed klubbens første landsholdsspiller nogensinde. Han spillede i Bangsbo Freja, indtil han var 13 år, hvorefter han skiftede til AaB, der har udviklet frederikshavnerens talent. - Klubsamarbejdet mellem Bangsbo Freja og AaB har altså allerede vist sig at bære frugt. Der er gode relationer de to klubber imellem, og det kan frederikshavnere snart se ved selvsyn, siger formand Jesper Larsen, Bangsbo Freja.

Referat:
AaB's superligatrup flytter træningen til Bangsbo Frejas anlæg i Frederikshavn for en dag.